《南明山宝相寺十五题 其十五 白鹇坞》
宋代·释显忠

朝看白鹇从坞出，暮看白鹇从坞归。森森绿树两峰下，片片白云初日飞。

因知野性恋山谷，咫尺之间还见稀。

作者简介：释显忠，号祖印禅师，仁宗嘉祐间人（《嘉泰会稽续志》卷四）。为南岳下十一世，金山颖禅师法嗣，住越州石佛寺。事见《五灯会元》卷一二。今录诗十八首。